**ИЗВЕШТАЈ О СПРОВЕДЕНОЈ ЈАВНОЈ РАСПРАВИ**

**О НАЦРТУ ЗАКОНА О ИЗМЕНАМА И ДОПУНАМА ЗАКОНА О ОСНОВАМА СИСТЕМА ОБРАЗОВАЊА И ВАСПИТАЊА**

На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и [8/19](http://we2.cekos.com/ce/index.xhtml?&action=propis&file=14052601.html&path=14052601.html&queries=&mark=false&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&regExpToMark=) - др.пропис), Одбор за јавне службе Владе Републике Србије на седници одржаној 5. априла 2023. године, донео је Закључак 05 Број: 011-2993/2023, којим се одређује спровођене јавне расправе о Нацрту закона о изменама и допунама Закона о основама система образовања и васпитања (у даљем тексту: Нацрт закона) и утврдио је Програм јавне расправе о Нацрту закона. Јавна расправа је спроведена у периоду од 7. до 27. априла 2023. године.

Нацрт закона објављен је на званичној интернет страници Министарства просвете www.prosveta.gov.rs и на Порталу „еКонсултације“, а заинтересована лица су могла да сугестије, предлоге и примедбе доставе на имејл адресу: javnarasprava@prosveta.gov.rs, са назнаком „Нацрт закона о изменама и допунама Закона о основама система образовања и васпитања“, преко посебног Формулара за достављање предлога и сугестија, који се могао преузети са званичне интернет страници Министарства просвете.

Према Програму Јавне расправе, трибине о Нацрту закона одржане су у Београду, Новом Саду и Нишу. Права трибина одржана је у Новом Саду – 19. априла 2023. године, Друга трибина у Нишу - 21. априла 2023. године и Трећа трибина у Београду – 24. априла 2023. године.

У току јавне расправе Министарство просвете је примило писане примедбе, предлоге и сугестије од стране наставника, васпитача, стручних сарадника, секретара и других запослених у основним и средњим школама; репрезентативних синдиката у образовању; Покрајинског секретаријата за образовање, прописе, управу и националне мањине-националне заједнице, Канцеларије УНИЦЕФ, заједница школа, стручних друштава, удружења, Адвокатске комора Београда; других заинтересованих физичких лица, које су се односиле на предложени текст Нацрт закона, као и на одредбе Закона које нису предложене за измену.

Министарство просвете је размотрило све начелне и појединачне сугестије, примедбе и предлоге за измене и допуне које су примљене током јавне расправе и прихватило сугестије и предлоге којима се унапређују законска решења предложеног текста Нацрта закона, те у складу са тим извршило потребне измене и допуне Нацрта закона.

ПРИМЕДБЕ, СУГЕСТИЈЕ И ПРЕДЛОЗИ НА НАЦРТ ЗАКОНА

Начелне примедбе поднели су наставници, васпитачи, стручни сарадници, и посебно педагошки и самостални педагошки саветници, секретари и други запослени у основним и средњим школама - Техничка школа Трстеник, Гимназија „Вук Караџић“, Трстеник, Медицинска школа, Крушевац, МШ „Коста Манојловић“, Земун, ОШ „Светозар Марковић“, Краљево, ОШ ''Десанка Максимовић'', Пожаревац, Шеста београдска гимназија, ОШ „14.октобар“ Барич, Основна музичка школа „Јосип Славенски“, Нови Сад, Средња туристичка школа, Нови Београд, ОШ „Краљ Александар I“ , Горњи Милановац, ОШ „Дринка Павловић“, Седма београдска гимназија, ОМШ „Јосип Славенски“, Нови Сад, ОШ „Јован Јовановић Змај“ Ковин , Прва београдска гиманазија, ОШ „Младост“, Београд, ОШ „Милан Ракић“ Биљана Ристић, наставник разредне наставе, педагошки саветник, ОШ „Вук Караџић“, Липница, Основна школа „Моша Пијаде“ у Жагубици, ОШ „Милинко Кушић“, Ивањица, Бољевци-Прогар (општина Сурчин), Предшколска установа „Галеб“, Петровац на Млави-Драгица Божиловић, васпитач-самостални педагошки саветник, ОШ “Ђура Јакшић“- Зрењанин - Јован Ђорђевић – педагошки саветник, МШ „Станковић“ Неда Милетић, ОШ „Мирослав Антић Мика“ Панчево - Аница Гудлин- Грујић; педагошки саветник, Јелица Зорановић, ОШ„Вук Караџић“ Кикинда, Горан Стевић, ОШ „Свети Сава“ Владичин Хан, ОШ Деспот Стефан Лазаревић“, Бабушница, ОШ Нови Београд, СШ “Др Ђорђе Натошевић“ Инђија, ОШ “Душан Радовић“ Нови Сад, Гимназија „Душан Васиљев“, Кикинда, Техничка школа „Дрво арт“, Актив педагошких саветника Србије, (Зрењанин), Завод за унапређивање образовања и васпитања, адвокат – Адвокатска комора Београда, судски преводилац, Удружење пријатеља Мионице, Канцеларија УНИЦЕФ у Србији, Српско хемијско друштво.

Највећи број начелних примедаба односио се на наставнике, васпитаче и стручне сараднике који су напредовали и стекли звања педагошког саветника, самосталног педагошког саветника, вишег педагошког саветника и високог педагошког саветника, иако одредбе које уређују ово питање нису биле предмет измене Закона. Према наводима, због правних нејасноћа и неусклађености Закона и подзаконских аката, запослени са стеченим звањем су невидљиви у систему, њихове компетенције и стручност нису функционално употребљене за унапређење васпитно-образовног система, а рад у звању није вреднован ни по једном основу.

Наведене начелне примедбе нису прихваћене с обзиром да Закон о основама система образовања и васпитања упућује на примену прописа којима се утврђују коефицијенти на основу стеченог звања. Чињеница је да су плате у јавним службама у делокругу манистарства надлежног за послове државне управе и локалне самоуправе, као и да је одредбама члана 121. Закона о запосленима у јавним службама уређено питање остваривања право на увећану плату по основу стеченог звања у области образовања Посебно, министар просвете донео је Правилник о сталном стручном усавршавању и напредовању у звања наставника, васпитача и стручних сарадника, којим је уредио и рад у звању, као и расподелу обавеза и активносу оквиру 40-часовне радне недеље.

Велики број начелних примедаба односио се на рокове, сложеност и бројност процедура у оквиру васпитно-дисциплинског поступка за ученике.

Појединачне примедбе, сугестије и предлоге на конкретне чланове Нацрта закона, поднели су између осталог следећи подносиоци:

На члан 1. примедбе, предлоге и сугестије поднели су: Његова Светост Патријах Српски, Господин Порфирије, Свети Архијерејски Синод Српске Православне Цркве и Љубиша Динић;

На члан 23. примедбе, предлоге и сугестије поднели су: Друштво за стране језике и књижевности Србије;

На члан 74 , примедбе, предлоге и сугестије поднели су: Соња Миловановић из ОШ „Деспот Стефан Лазаревић“, Бабушница и Слађана Шегавчић из Заједнице музичких и балетских школа Србије;

На члан 75. примедбе, предлоге и сугестије поднели су: Друштво за стране језике и књижевности Србије;

На члан 76. примедбе, предлоге и сугестије поднели су: Наташа Пајовић, професор разредне наставе, Неда Пајовић, Бранка Мићевић, педагошки саветник, Данка Тешић, самостални педагошки саветник, Наташа Пајовић, професор разредне наставе, Неда Пајовић, Бранка Мићевић, педагошки саветник и Данка Тешић, самостални педагошки саветник из основних школа: ОШ „Браћа Вилотијевић“ Краљево, СОШО „Иво Лола Рибар“ Краљево и ОШ „Живан Маричић“ Жича; Ивана Милановић, педагошки саветник, Драгица Станковић, педагошки саветник ,Јелена Величанин, учитељица из ОШ „Чибуковачки партизани“, Краљево;

На члан 79. примедбе, предлоге и сугестије поднели су: Весна Ђуровић из Средње школе унутрашњих послова „Јаков Ненадовићˮ;

На члан 82 примедбе, предлоге и сугестије поднели су: Снежана Матић, председник актива секретара из Техничке школе у Ужицу, Мирослав Кркобабић из Средње школа „Др Ђорђе Натошевић“ Инђија, Зорица Ђоковић из Техничке школа „Дрво арт“;

На члан 83. примедбе, предлоге и сугестије поднели су: Ирена Ж. Поповић из Завода за унапређивање образовања и васпитања, Зорица Ђоковић из Техничке школа „Дрво арт“, Смиља Крнета, Покрајински секретаријат за образовање,прописе,управу, националне мањине-националне заједнице, Снежана Матић, председник актива секретара из Техничке школе у Ужицу, Светлана Анђелковић, Милош Ћорда, Бранислав Пецарски, Taња Николић, Јован Петровић, Милан Јевтић, Мишо Марковић, Горан Радојев, Драгана Рашић - група професора (Ресорни одбор за образовање Демократске странке);

На члан 84. примедбе, предлоге и сугестије поднели су: Зоран Кузманов, секретар установе из ОШ „Вук Караџић“ Кикинда, Соња Миловановић из ОШ „Деспот Стефан Лазаревић“, Бабушница, Зорица Ђоковић из Техничке школа „Дрво арт“, Мирослав Кркобабић из Средње школа „Др Ђорђе Натошевић“ Инђија, Снежана Матић, председник актива секретара из Техничке школе у Ужицу;

На члан 85. примедбе, предлоге и сугестије поднели су: Зорица Ђоковић из Техничке школа „Дрво арт“, Смиља Крнета, Ружица Тодић Брдарић из ГСПРС Независност, УНИЦЕФ, Покрајински секретаријат за образовање, прописе, управу и националне мањине-националне заједнице;

На члан 86. примедбе, предлоге и сугестије поднели су: Наташа Тришић из ОШ „Карађорђе“, Остружница, Звонимир Јовић из Уније синдиката просветних радника Војводине, Покрајински секретаријат за образовање, прописе, управу, националне мањине-националне заједнице;

На члан 123. примедбе, предлоге и сугестије поднели су: Наташа Тришић из ОШ „Карађорђе“, Остружница, Звонимир Јовић из Уније синдиката просветних радника Војводине, Бранислав Вељковић, мр Драган Т. Димитријевић из ОШ „Свети Сава“,Владичин Хан, Горан Радојев, Светлана Анђелковић , Милош Ћорда, Бранислав Пецарски, Драгана Рашић, Јован Петровић, Милан Јевтић, Мишо Марковић - група професора (Ресорни одбор за образовање Демократске странке);

На члан 126. примедбе, предлоге и сугестије поднели су: Александра Суботић, педагошка саветница, Александра Бакрач, самостална педагошка саветница, Сена Вукотић-педагошка саветница и Дијана Брусин-висока педагошка саветница (Актив педагошких саветника Србије), Милена Стевановић из ОМШ “Владимир Ђорђевић“ Алексинац, Наташа Пајовић, професор разредне наставе, Неда Пајовић, Бранка Мићевић, педагошки саветник, Данка Тешић, самостални педагошки саветник; Наташа Пајовић, професор разредне наставе, Неда Пајовић, Бранка Мићевић, педагошки саветник и Данка Тешић, самостални педагошки саветник из основних школа: ОШ „Браћа Вилотијевић“ Краљево, СОШО „Иво Лола Рибар“ Краљево и ОШ „Живан Маричић“ Жича; Ивана Милановић, педагошки саветник, Драгица Станковић, педагошки саветник, Јелена Величанин, учитељица ОШ „Чибуковачки партизани“, Краљево;

На члан 139. примедбе, предлоге и сугестије поднели су: Покрајински секретаријат за образовање, прописе, управу, националне мањине-националне заједнице;

На члан 141. примедбе, предлоге и сугестије поднели су: Снежана Вукић из Основне и средње школе „9.мај“ Зрењанин, Милан Трбовић, Председник Синдиката просветних радника Војводине (СПРВ), Ружица Тодић из ГСПРС НЕЗАВИСНОСТ, (Александар Митревски из Гимназије Душан Васиљев, Санела Лацик из Удружења струковних специјалиста Србије, Покрајински секретаријат за образовање, прописе, управу, националне мањине-националне заједнице, Горан Радојев, Светлана Анђелковић, Милош Ћорда, Бранислав Пецарски, Драгана Рашић, Јован Петровић, Милан Јевтић, Мишо Марковић - група професора (ресорни одбор за образовање Демократске странке);

На члан 144. примедбе, предлоге и сугестије поднели су: Милош Ћорда, Бранислав Пецарски, Светлана Анђелковић, Весна Јаковљевић, Taња Николић, Јован Петровић, Милан Јевтић, Мишо Марковић, Ружица Тодић Брдарић из ГСПРС НЕЗАВИСНОСТ, Горан Радојев - група професора (Ресорни одбор за образовање Демократске странке);

На члан 155. примедбе, предлоге и сугестије поднели су: Вукица Флорић, секретар школе (ОШ „Вожд Карађорђе“ Водањ);

На члан 160. примедбе, предлоге и сугестије поднели су: Снежана Вукић из Основне и средње школе „9.мај“ Зрењанин, Соња Миловановић из ОШ „Деспот Стефан Лазаревић“, Бабушница, Звонимир Јовић из Уније синдиката просветних радника Војводине, Весна Јовић, Слађана Шегавчић из Заједнице музичких и балетских школа Србије, Бранислав Вељковић, Славица Ђорђевић из Београда, Мирјана Стевановић, Јелена Тапушковић, Бубић Тања (ОШ Нови Београд);

На члан 187. примедбе, предлоге и сугестије поднели су: Канцеларија УНИЦЕФ, Снежана Вукић из Основне и средње школе „9.мај“ Зрењанин, Покрајински секретаријат за образовање, прописе, управу, националне мањине-националне заједнице, Мирјана Марковић из Српског хемијског друштва;

На члан 189. примедбе, предлоге и сугестије поднео је мр Драган Т. Димитријевић из ОШ „Свети Сава“.

Примедбе, предлоге и сугестије које су дали наведени подносиоци на конкретне чланове Нацрта закона, односе се посебно на:

* допуну члана 1. Закона којим се прецизира да се средње богословско образовање остварује у складу са посебним законом којим се уређују цркве и верске заједнице, односно на специфичности средњег образовања и васпитања за потребе традиционалних верских заједница;
* унапређивање, односно допуну одредаба које се односе на организацију и рад средњих школа за потребе унутрашњих послова (оснивање установе, избор органа установе, заснивање радног односа у установи, посебни услови за заснивање радног односа у школи, финансирање средствима буџета Републике Србије, итд);
* измену одредаба које се односе на оцену из владања у основној школи, односно предлога да се од петог разреда основне школе владање оцењује бројчано и да улази у просек општег успеха ученика;
* индивидуални образовни план (да се пропише да се индивидуални образовни план израђује у сарадњи са родитељем, односно законским заступником детета, као и измена, односно прецизирање прописане норме наставника који изводе наставу у школи, односно одељењима у којима се образују ученици са сметњама у развоју и инвалидитетом, сл.);
* приговор на оцену и испит (појачан педагошки рад са наставником чија је оцена оспорена више пута у току школске године, као и обавезу његовог стручног усавршавања за област оцењивања и комуникацијских вештина, обезбеђивање адекватног стручног лица као члана комисије која врши проверу знања ученика и преглед и поновно оцењивање писменог или другог рада ученика, уколико школа нема потребан број стручних лица и сл.);
* забрану рада установе када орган надлежан за обављање инспекцијског, односно стручно педагошког надзора утврди да установа не испуњава прописане услове за рад или не обавља делатност на прописан начин, као и у случају обуставе рада или штрајка организованог супротно закону;
* одговорност ученика који је починио тежу повреду обавезе ученика и повреду забране из чл. 110-112. Закона (пооштравање санкција за ученике, ефикаснији дисциплински поступак, скраћење рокова за покретање и окончање васпитно-дисциплинског поступка, премештај ученика у другу основну школе, као и суспензија током вођења васпитно-дисциплинског поступка у конкретним случајевима, сарадња са центром за социјални рад, односно другим установама спољашње заштитне мреже,...);
* избор директора установе (услови, надлежност за избор директора, гласање запослених у поступку спровођења конкурса за избор директора,...);
* потребно образовање наставника за пријем у радни однос у установи, будући да се предлаже да, изузетно од прописаних услова, установа у којој није извршен извршен пријем у радни однос кандидата који има одговарајуће образовање за послове наставника из члана 140. ст. 1. и 2. овог закона, као и на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом или на основу поновљеног конкурса, у радни однос може да буде примљено лице које има завршене студије првог степена из научне, односно стручне области за одговарајући предмет, односно групу предмета, иако студије другог степена које је завршило нису из научне, односно стручне области за одговарајући предмет, односно групу предмета;
* члан којим се прецизирају одредбе које дефинишу норму непосредног рада наставника са ученицима (у редовној школи и у школи за образовање ученика са сметњама у развоју и инвалидитетом, као и за рад наставника у одељењу за образовање ученика са сметњама у развоју и инвалидитетом у основној школи), као одредба којом се додаје нова тачка која уређује норму непосредног рада васпитача са децом на болничком лечењу у одговарајућој здравственој установи;
* прецизирање одредаба којима је уређено обезбеђивање средстава из буџета Републике Србије за остваривање предшколског програма, као и прецизирано овлашћење министра да пропише ближе услове и мерила за утврђивање средстава за остваривање наведених програма;
* прецизирање обезбеђивања средстава из буџета јединице локалне самоуправе за остваривање делатности предшколског васпитања.

Министарство је размотрило све изнете начелне и појединачне сугестије, примедбе и предлоге изнете у јавној расправи.

Примедбе, сугестије и предлози који се односе на чланове који нису предмет предложених измена и допуна Закона, нису узете у разматрање (чл. 5, 8, 20, 33, 34, 39, 49, 60, 63, 67, 72, 92, 93, 110, 122, 128, 132, 133, 151, 153, 159, 167, 180 и 205. Закона), Наведени предлози нису узети у разматрање и посебно имајући у виду чињеницу да су поједине предложене измене у делокругу других министарстава или имају основ у другим прописима (између осталог у Закону о запосленима у јавним службама - када су у питању коефицијенти за стечена звања, Закону о забрани дискриминације - употреба израза), или који захтевају другачију концепцију (нпр. у вези са радом савета који се именују ради праћења и унапређивања квалитета образовања и васпитања, када је у питању Национални просветни савет, с обзиром да би предложена измена захтевала претходне консултације са другим органима).

Нису прихваћене и примедбе које се односе на допуну појединих чланова уколико постоје одговарајућа решења у другим одредбама закона (између осталог примедба на члан 189. Закона - обезбеђивање бесплатних ужина и др, с обзиром да је у члану 190. Закона дата је могућност обезбеђивање средстава за виши квалитет образовања и васпитања - уз учешће јединице локалне самоуправе или од проширене делатности и др. ради побољшање услова образовања и васпитања- за исхрану и помоћ деци и ученицима и др), као и предлози који имају имају финансијске ефекте, с обзиром да немају одговарајућу претходну анализу ефеката.

Прихваћен је предлог који се односио на омогућавање препознавања специфичности средњег богословског образовања у систему, а које се стиче према посебном закону, као и поједини предлози у вези васпитно-дисциплинске одговорности ученика и оцењивања владања.

Посебна околност која је утицала на прихватање или неприхватање достављених предлога када је у питању васпитни рад и улога школе јесте чињеница да је Влада 4. и 5. маја 2023. године донела закључке, којима је наложено, између осталог Министарству просвете и другим надлежним органима и телима да предузму мере ради хитног реаговања на вршњачко насиље, а посебна обавеза за Министарство просвете јесте да припреми измене прописа којима би се пооштриле санкције према ученицима који крше прописану забрану уношења у школу или другу организацију психоактивних супстанци (нпр. алкохол, дрога и сл), оружја, пиротехничког средства или другог предмета којим може да угрози или повреди друго лице (обавезно искључење ученика из школе, односно школе са домом), скратили рокови и обезбедило ефикасније вођење и окончање дисциплинског поступка.

Сви предлози и сугестије којима се унапређују предложена решења у Нацрту закона, а посебно оних која се односе на васпитно-дисциплински поступак и васпитно-дисциплинске мере у циљу превенције и ефикаснијег поступања у случајевима насиља, укључујући и могућност суспензије ученика у току васпитно-дисциплинског поступка уз укључивање, односно подршку надлежних органа, а све у циљу јачања васпитне улоге школе, прихваћени су и уграђени у текст Нацрта закона.